CELEX: 32021D1312
Language: da
Date: 2021-07-19 00:00:00
Title: Rådets afgørelse (EU) 2021/1312 af 19. juli 2021 om bemyndigelse til at indlede forhandlinger om en samarbejdsaftale mellem Den Europæiske Union og Den Internationale Kriminalpolitiorganisation (Interpol)

10.8.2021   
               
               
                  DA
               
               
                  Den Europæiske Unions Tidende
               
               
                  L 287/2
               
            
         RÅDETS AFGØRELSE (EU) 2021/1312
         af 19. juli 2021
         om bemyndigelse til at indlede forhandlinger om en samarbejdsaftale mellem Den Europæiske Union og Den Internationale Kriminalpolitiorganisation (Interpol)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 16, stk. 2, artikel 82, stk. 1, og artikel 87, stk. 2, sammenholdt med artikel 218, stk. 3 og 4,
         under henvisning til henstilling fra Europa-Kommissionen, og
         ud fra følgende betragtninger:
         
                     (1)
                  
                  
                     Der bør indledes forhandlinger med henblik på indgåelse af en samarbejdsaftale (»aftalen«) mellem Unionen og Den Internationale Kriminalpolitiorganisation (»Interpol«). Aftalen skal regulere samarbejdet mellem Unionen og Interpol på områderne retshåndhævelse, strafferetligt samarbejde og grænsesikkerhed (som en del af grænseforvaltningen).
                  
               
                     (2)
                  
                  
                     Aftalen bør indeholde de nødvendige beskyttelsesforanstaltninger og garantier, som giver medlemsstaterne og EU-agenturerne kontrolleret adgang til Interpol's database over stjålne og bortkomne rejsedokumenter (»SLTD«) og over rejsedokumenter med tilknyttede notifikationer (»TDAWN«) via den europæiske søgeportal (»ESP«), for så vidt som dette er nødvendigt for udførelsen af deres opgaver og er i overensstemmelse med deres adgangsrettigheder.
                  
               
                     (3)
                  
                  
                     I artikel 9, stk. 5, i Europa-Parlamentets og Rådets forordning (EU) 2019/818 (1) fastsættes, at forespørgsler i Interpoldatabaserne skal foretages på en sådan måde, at ingen oplysninger afsløres over for ejeren af Interpolindberetningen.
                  
               
                     (4)
                  
                  
                     Aftalen bør regulere samarbejdet mellem Den Europæiske Unions Agentur for Retshåndhævelsessamarbejde, der blev oprettet ved Europa-Parlamentets og Rådets forordning (EU) 2016/794 (2) (»Europol«), og Interpol under hensyntagen til den seneste udvikling inden for bekæmpelse af terrorisme og grænseoverskridende og tværnational grov, organiseret kriminalitet samt de nuværende operationelle behov og Europols mandat.
                  
               
                     (5)
                  
                  
                     Aftalen bør lette oprettelsen og reguleringen af samarbejdet mellem Den Europæiske Anklagemyndighed, der blev oprettet ved Rådets forordning (EU) 2017/1939 (3) (»EPPO«), og Interpol.
                  
               
                     (6)
                  
                  
                     Aftalen bør tilvejebringe et retsgrundlag for at lade Europol, Den Europæiske Unions Agentur for Strafferetligt Samarbejde, der blev oprettet ved Europa-Parlamentets og Rådets forordning (EU) 2018/1727 (4) (»Eurojust«), og EPPO få adgang til relevante Interpoldatabaser med henblik på udførelsen af deres opgaver.
                  
               
                     (7)
                  
                  
                     Aftalen bør tilvejebringe et retsgrundlag for at lade Eurojust og EPPO udveksle operationelle oplysninger med Interpol.
                  
               
                     (8)
                  
                  
                     Artikel 23, stk. 1, 2 og 5, i forordning (EU) 2016/794 indeholder bestemmelser om udveksling af personoplysninger mellem Europol og internationale organisationer, i det omfang det er nødvendigt for Europols udførelse af sine opgaver, jf. nævnte forordnings artikel 4.
                  
               
                     (9)
                  
                  
                     Artikel 80, 99 og 104 i forordning (EU) 2017/1939 indeholder nærmere bestemmelser om forbindelserne mellem EPPO og dets partnere samt bestemmelser om udveksling af oplysninger mellem EPPO og internationale organisationer.
                  
               
                     (10)
                  
                  
                     I lyset af oplysningerne i betragtning 33 i forordning (EU) 2016/794 og betragtning 46 i forordning (EU) 2018/1727 er det hensigtsmæssigt at styrke samarbejdet mellem henholdsvis Europol og Interpol og Eurojust og Interpol ved at fremme en effektiv udveksling af personoplysninger.
                  
               
                     (11)
                  
                  
                     Artikel 47, stk. 1, 5 og 6, og artikel 52 og 56 i forordning (EU) 2018/1727 indeholder bestemmelser om forbindelserne mellem Eurojust og dets partnere og om udveksling af personoplysninger mellem Eurojust og internationale organisationer.
                  
               
                     (12)
                  
                  
                     Det Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) som oprettet ved Europa-Parlamentets og Rådets forordning (EU) 2018/1726 (5) bør støtte den tekniske gennemførelse af adgangen til Interpol's databaser inden for rammerne af Europa-Parlamentets og Rådets forordning (EF) nr. 767/2008 (6), (EU) 2018/1240 (7) og (EU) 2019/817 (8) i overensstemmelse med forordning (EU) 2018/1726.
                  
               
                     (13)
                  
                  
                     I lyset af oplysningerne i betragtning 96 i forordning (EU) 2017/1939 er det hensigtsmæssigt at styrke samarbejdet mellem Unionen og Interpol ved at fremme en effektiv udveksling af personoplysninger.
                  
               
                     (14)
                  
                  
                     I artikel 94 i Europa-Parlamentets og Rådets forordning (EU) 2018/1725 (9) fastsættes betingelserne for videregivelse af operationelle personoplysninger til internationale organisationer.
                  
               
                     (15)
                  
                  
                     Aftalen bør være i fuld overensstemmelse med bestemmelserne om databeskyttelse i Europa-Parlamentets og Rådets forordning (EU) 2016/679 (10), forordning (EU) 2018/1725 og direktiv (EU) 2016/680 (11).
                  
               
                     (16)
                  
                  
                     Aftalen bør fuldt ud overholde de grundlæggende rettigheder og de principper, der er fastlagt ved Den Europæiske Unions charter om grundlæggende rettigheder (»chartret«), særlig retten til respekt for privatliv og familieliv, jf. chartrets artikel 7, retten til beskyttelse af personoplysninger, jf. chartrets artikel 8, og retten til adgang til effektive retsmidler og til en upartisk domstol, jf. chartrets artikel 47. Aftalen bør anvendes i overensstemmelse med alle de rettigheder og principper, der er nedfældet i chartret.
                  
               
                     (17)
                  
                  
                     Aftalen bør ikke berøre medlemsstaternes rettigheder og forpligtelser i deres forbindelser med Interpol, som falder uden for aftalens anvendelsesområde.
                  
               
                     (18)
                  
                  
                     I medfør af artikel 1, 2 og 2a i protokol nr. 22 om Danmarks stilling, der er knyttet som bilag til traktaten om Den Europæiske Union (TEU) og til traktaten om Den Europæiske Unions funktionsmåde (TEUF), deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.
                  
               
                     (19)
                  
                  
                     I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til TEU og til TEUF, og med forbehold af artikel 4 i samme protokol, deltager Irland ikke i vedtagelsen af denne afgørelse, som ikke er bindende for og ikke finder anvendelse i Irland.
                  
               
                     (20)
                  
                  
                     Den Europæiske Tilsynsførende for Databeskyttelse er blevet hørt i overensstemmelse med artikel 41, stk. 2, i forordning (EU) 2018/1725 og afgav udtalelse den 25. maj 2021 (12) —
                  
               VEDTAGET DENNE AFGØRELSE:
         
            Artikel 1
            
               1.   Kommissionen bemyndiges herved til på Den Europæiske Unions vegne at indlede forhandlinger om en samarbejdsaftale mellem Den Europæiske Union og Den Internationale Kriminalpolitiorganisation (Interpol).
            
            
               2.   Forhandlingerne føres på grundlag af Rådets forhandlingsdirektiver, der er fastsat i bilaget til denne afgørelse.
            
         
         
            Artikel 2
            Kommissionen udnævnes herved til Unionens forhandler.
         
         
            Artikel 3
            Forhandlingerne føres i samråd med Gruppen vedrørende Udveksling af RIA-Oplysninger (IXIM-Gruppen), med forbehold af eventuelle retningslinjer, som Rådet senere måtte udstede til Kommissionen.
            Kommissionen aflægger både regelmæssigt, og når Rådet anmoder herom, rapport til Rådet om afviklingen og resultatet af forhandlingerne. Hvis det er hensigtsmæssigt, eller på anmodning fra Rådet, udarbejder Kommissionen en skriftlig rapport.
         
         
            Artikel 4
            Denne afgørelse er rettet til Kommissionen.
         
         
            Udfærdiget i Bruxelles, den 19. juli 2021.
            
               
                  På Rådets vegne
               
               J. PODGORŠEK
               
                  Formand
               
            
         
         
            (1)  Europa-Parlamentets og Rådets forordning (EU) 2019/818 af 20. maj 2019 om fastsættelse af en ramme for interoperabilitet mellem EU-informationssystemer vedrørende politisamarbejde og retligt samarbejde, asyl og migration og om ændring af forordning (EU) 2018/1726, (EU) 2018/1862 og (EU) 2019/816 (EUT L 135 af 22.5.2019, s. 85).
         
            (2)  Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (EUT L 135 af 24.5.2016, s. 53).
         
            (3)  Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (EUT L 283 af 31.10.2017, s. 1).
         
            (4)  Europa-Parlamentets og Rådets forordning (EU) 2018/1727 af 14. november 2018 om Den Europæiske Unions Agentur for Strafferetligt Samarbejde (Eurojust), og om erstatning og ophævelse af Rådets afgørelse 2002/187/RIA (EUT L 295 af 21.11.2018, s. 138).
         
            (5)  Europa-Parlamentets og Rådets forordning (EU) 2018/1726 af 14. november 2018 om Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) og om ændring af forordning (EF) nr. 1987/2006 og Rådets afgørelse 2007/533/RIA og om ophævelse af forordning (EU) nr. 1077/2011 (EUT L 295 af 21.11.2018, s. 99).
         
            (6)  Europa-Parlamentets og Rådets forordning (EF) nr. 767/2008 af 9. juli 2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold (VIS-forordningen) (EUT L 218 af 13.8.2008, s. 60).
         
            (7)  Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399 (EU) 2016/1624 og (EU) 2017/2226 (EUT L 236 af 19.9.2018, s. 1).
         
            (8)  Europa-Parlamentets og Rådets forordning (EU) 2019/817 af 20. maj 2019 om fastsættelse af en ramme for interoperabilitet mellem EU-informationssystemer vedrørende grænser og visum og om ændring af Europa-Parlamentets og Rådets forordning (EF) nr. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 og (EU) 2018/1861, Rådets beslutning 2004/512/EF og Rådets afgørelse 2008/633/RIA (EUT L 135 af 22.5.2019, s. 27).
         
            (9)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse 1247/2002/EF (EUT L 295 af 21.11.2018, s. 39).
         
            (10)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (11)  Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).
         
            (12)  EUT C 251 af 28.6.2021, s. 7.